open-index/open-wikipedia-markdown huggingface dataset:
George Beauchamp

**George Delmetia Beauchamp** (født 18. mars 1899 i Texas, død 30. mars 1941 i Los Angeles) var en amerikansk gitarmaker og oppfinner av musikkinstrumenter, og også grunnlegger av National String Instrument Corporation og gitarprodusenten Rickenbacker.

## Biografi
Beauchamp spilte fiolin og lapsteelgitar. I 1920-årene eksperimenterte han med resonatorgitarer, elektriske gitarer, elektriske fioliner, lapsteelgitarer og forsterkere. I 1931 slo han seg sammen med Paul Barth og Adolph Rickenbaher og formet *Ro-Pat-In Corporation*, senere kjent som Rickenbacker. Firmaet spesialiserte seg i elektrifisering av strengeinstrumenter.

## Oppfinnelser
* ''Stringed musical instrument'' Patent US2310199 1943-02-09 (1940-10-14) - Elektrisk fiolin
* ''Stringed musical instrument''  Patent US2152783 1939-04-04 (1936-06-23) - Strengefeste/bro
* ''Stringed musical instrument''  Patent US2130174 1938-09-13 (1936-01-14) - Elektrisk fiolin
* ''Electrical stringed musical instrument''  Patent US2089171 1937-08-10 (1934-06-02) - Elektrisk gitar, «Frying Pan»
* ''Stringed musical instrument''  Patent US1808757 1931-06-09 (1930-01-21) - Resonatorgitar
* ''Stringed musical instrument''  Patent US1808756 1931-06-09  (1929-03-11) - Resonatorgitar
* ''Pick for stringed musical instruments''  Patent US1787136 1930-12-30 (1928-06-30) - Tommelplekter

## Referanser


## Eksterne lenker
* 
* 
*  rickenbacker.com
Uten en tråd (film)

***Uten en tråd*** (originaltittel: **) er en dansk erotisk film fra 1968, regissert av Annelise Meineche. Manuset ble skrevet av Annelise Meiniche og John Hilbard. Det bygde på Jens Bjørneboes roman *[[Uten en tråd]]*, som ble utgitt anonymt i 1966.

## Handling
En kvinnelig gymnasiast er redd for å være frigid, men en ung lege overbeviser henne om det motsatte på en håndfast måte. Etter studentereksamen foretar hun en reise gjennom Europa, der hun har en rekke spennende og ulikartede erotiske opplevelser med både menn og kvinner. Kvinnens dagboksnotater fra reisen kan legen siden benytte i en sexologisk avhandling.

## Rolleliste (i utvalg)
* Anne Grete Nissen - *Lilian*
* Ib Mossin - *Dr. Petersen*
* Niels Borksand - *Lilians skolekamerat*
* Ki-Jo Feza - *Lilians venninne*
* Niels Dybeck - *Göran, filmfotograf*
* Åke Engfeldt - *Sminkør*
* Leif Barney Fick - *Heini, lystekniker*
* John Martinus - *Jon, lystekniker*
* Søren Carlsbæk - *Åke, medspiller i sex-film*
* Joan Gamst - *Arkitektstudent*
* Søren Strømberg - *Arkitektstudentens venn* 
* Dieter Eppler - *Velhavende tysker*
* Dale Robinson - *Freddy, englender*
* Preben Ottesen - *Antonio, italiener*
* Jean Kress - *Franskmann*

## Referanser


## Eksterne lenker
*
Johann Burckhardt Mencke

**Johann Burckhardt Mencke** (1674–1732) var en tysk historiker.

## Liv og virke
Johann Burckhardt Mencke ble født inn i en akademikerfamilie fra Oldenburg som hadde fostret mange professorer ved universitetet i Leipzig, og var sønn av professor i etikk og politikk, Otto Mencke (1644–1707). Johann Mencke tok grunnutdanning i Leipzig og ble i 1694 *Magister Artium*, deretter studerte han teologi i to år.

Mencke forfattet og redigerte en mengde historiske verk. Han samlet og reviderte historisk kildemateriale, spesielt fikk *Scriptores rervm Germanicarvm praecipve Saxonicarvm* (Leipzig 1728–1730, 3 bind) betydning. I 1715 grunnla han tidsskriftet *Neuen Zeitungen von gelehrten Sachen* og la med det grunnlaget for leksikonet som Christian Gottlieb Jöcher senere gav ut. Videre skrev han avhandlinger om retorikk, poesi og boklig lærdom.

Det mest utbredte og mest oversatte verket til Mencke er *De charlataneria eruditorum* (1713, 1715). I dette beskrev han, dels ved hjelp av anekdoter, en rekke tåpeligheter og feil begått av ulike akademikere. Mencke innførte ordet *[[Sjarlatan|Scharlatan]]* i det tyske språket – og dermed indirekte blant annet i norsk.

Mencke skrev dikt som han gav ut under pseudonymet *Philander von der Linde* (1705, 4 bind).

Han var gift med Katharina Margaretha Gleditsch, datter av en bokhandler. De fikk to sønner og en datter. Sønnen Friedrich Otto Mencke ble en kjent jurist.

## Verk i utvalg
* 1711: *[http://digital.ub.uni-duesseldorf.de/urn/urn:nbn:de:hbz:061:1-434926 Schediasma De Commentariis Historicis, Qvos Galli Memoires Vocant]*
* 1713/1715: *De charlataneria eruditorum*
* fra 1715: *Neue Zeitungen von gelehrten Sachen* (seinere som *Compendiöses Gelehrten-Lexicon*)

## Kilder
* 
* 

## Referanser


## Eksterne lenker
* 
* 
* Christof J. Heymann: ''Johann Burckhardt Mencke. Unbewusster Wegbereiter des Universal-Lexicons''
* Die Gelehrtenfamilie Mencke
* Verk (PDF-fil; 41&nbsp;kB)
* Litteratur (PDF-fil; 41&nbsp;kB)
*
Ayla Shatz

**Ayla Shatz** (**Ayla Adams** født 1989) er en svensk artist og musikkprodusent innen hiphop og reggae. Ayla vokste opp i Malmö og brgynte tidlig å spille forskjellige instrumenter, men også å produsere musikk allerede i tenårene. Hun begynte å turnere sammen med Faela og Chalao, to Malmøbaserte band, i 2008. Senere gikk hun på musikkfolkehøyskolen Spinneriet i Malmö i en hiphopinnrettet utdannelse, der blant annet artistene Cleo og Promoe underviste. Der ble hun medlem av musikkollektivet Femtastic, ett nettverk startet for å fremme kvinnelige artister. I 2014 slapp hun sitt debutalbum *Ayla Shatz*.

2020 vant Ayla en pris for "Årets Rytm" på Manifestgalan för albumet *Klarspråk*.

## Diskografi
**Album**
* 2014 – *Ayla Shatz*
* 2016 – *Där Allting Startade* (som Ayla Adams)
* 2016 – *Release Yourself* (med Konstantin)
* 2017 – *Loops and thoughts*
* 2019 – *Klarspråk*

**Singler**
* 2016 – «Paper» (med Konstantin)
* 2018 – «Vilken Värld» (med O-Hund)
* 2018 – «För oss» (med Broder John)

## Referanser
La dama del mar

***La dama del mar*** er en argentinsk dramafilm fra 1954, i regi av Mario Soffici. Han skrev også manuset, som bygde på José Ramón Lunas og Rafael García Ibáñez' adapsjon av Henrik Ibsens skuespill, *[[Fruen fra havet]]*, som ble utgitt i 1888. Zully Moreno, Alberto Closas, Roberto Airaldi og Ernesto Bianco spiller hovedrollene.

Den ble delvis filmet i Mar del Plata, Laguna Brava og Quequén.

Carlos T. Dowling var scenograf.

Premieren fant sted i Argentina 27. januar 1954.

## Handling
En kvinne kjemper desperat for å overvinne fortiden som holder henne tilbake.

## Skuespillere
*Zully Moreno
*Alberto Closas
*Roberto Airaldi
*Ernesto Bianco
*Carlos Cotto
*Mirtha Torres
*Nina Brian
*Fernando Labat
*Jacques Arndt
*Adolfo Calcaño
*Jesús Pampín
*Juan Alighieri

## Kilder
*Manrupe, Raúl og Portela, María Alejandra: *Un diccionario de films argentinos (1930-1995)*, s. 153 og 154, Buenos Aires 2001, Editorial Corregidor. ISBN 950-05-0896-6. 

## Referanser


## Eksterne lenker
*
Abu Tammam

**Abu Tammam**, fullt navn **Habib ibn Aws Al-Ta'i** (arabisk: حبيب بن أوس الطائي, født muligens i 788 - eller senere - i Jasim i det som nå er Syria, død  845 eller 1846 i Mosul), var en arabisk dikter i abbasidekalifatets tid. Han er best kjent fot en antologi av arabisk poesi, *[[Kitab al-Hamasah|Hamasah]]*.

## Liv og virke
### Bakgrunn
Abu Tammam var født i Jasim, nordøst for Tiberiassjøen og nær Hierapolis Bambyce. Han synes å ha tilbragt ungdomsårene i Homs. Han var muslimsk konvertitt født av kristne foreldre., Etter én overlevering skal han i yngre år ha solgt vann ved en moské i Kairo.

### Dikter
Hans første fremtreden dom dikter var i Egypt, men han fant ikke levebrød der og dro til Damaskus, og deretter til Mosul. Derfra besøkte han guvernøren i Armenia, et område som den gang var innlemmet i det arabiske islamske rike, og han ble vel ivaretatt.Etter 833 bodde han for det beste i Bagdad, ved kalif Mo'tasims hoff. Fra Bagdad besøkte han Khorasan, der han ble tatt vel i mot av Abdullah ibn Tahir. Rundt år 845 var han i Ma'arrat un-Nu'man, der han møtte dikteren al-Buhturi (ca. 820–897). Han døde i Mosul i 845.

### Forfatterskapet
Abu Tammam er best kjent for sin kompilasjon av tidlige dikt. Verket er kjent som *[[Kitab al-Hamasah|Hamasah]]*. *Hamasah* (som er arabisk for «formaningen», en av de fremste antologier av arabisk litteratur. Abu Tammam satte sammen verket mens han var værfast, innesnødd, i Hamadan, og hvor han hadde tuilgan til et utmberket bibliotek tilhørrende Abu al-Wafa Ibn Salama.

*Hamasah* består av ti bøker poesi, alle klassifosert etter emne. Noen av dem er utdrag av lengre dikt. Diktene anses å være av eksepskjonell skjønnhet. Senere ble det skrevet en lignende antologi av samme nabn av dikteren al-Buhturi, og i moderne tider er ordet *hamasah* på arabisk også blitt et benerisk uttrykk for heroisk episk poesi.

Det re også to andre kompilasjoner, av lignende natur, som tilskrives Abu Tammam. Hans egne dikt kom med årene litt i skyggen, fordi de overskygges av hans kompilasjoner, men i samtiden var han priset også for sin egen diktning. Hans dikt viser et stilistisk brudd med fremherskende forestillinger om oralbaserte konsepter om arabisk diktning, som gjerne beskrev historiske begivenheter og mennesker. De utmerket seg ved stilrenhet, versenes kvalitet, behandlingen av sine emner, og de er blitt satt i sammenhen med den fremherskende mutazilittiske filosofi under abbasidene.

Diktene er senere også blitt utgitt i Kairo i 1875.

## Litteratur
* Abū Bakr Muh̩ammad b. Yah̩yā al-S̩ūlī: *Ah̠bār Abī Tammām*, édité par H̠alīl Mah̩mūd ʿAsākir, Muh̩ammad ʿAbduh ʿAzzām & Naz̩īr al-Islām al-Hindī, Le Caire, 1937
* H. Ritter: Abū Tammām i *[[Encyclopædia of Islam]]* CD-Rom Edition, 2004, Brill, Leyde
* al-Āmidī: *al-Muwāzana bayn al-Tā’iyayn Abī Tammām wa-l-Buh̩turī*, se www.alwaraq.net

## Referanser
Verdenscupen i orientering 1990

**Verdenscupen i orientering 1990** var den 3. utgaven av Verdenscupen i orientering. Den besto av 8 arrangementer som foregikk i Polen, Danmark, Norge, Canada, USA, Sveits, Frankrike og Tyskland. Den bestod av 8 verdenscuprunder i 8 ulike land. 

## Arrangement og resultater
### Herrer

### Damer

## Sammenlagtresultater
### Herrer

### Damer

## Eksterne lenker
* IOF WorldCup 1990
* WorldCup 1990 Results and Bulletins
* Orienterring EOC WOC NOC World Cup History
National String Instrument Corporation

**National String Instrument Corporation** var et instrumentfirma som ble formet for å bygge de første resonatorgitarene. National produserte også de første resonatorvariantene av ukuleler og mandoliner. Firmaet ble grunnlagt i 1927 av George Beauchamp og John Dopyera.

## Referanser


## Litteratur
* Bacon, Tony; Day, Paul (1994) *The Rickenbacker Book: A Complete History of Rickenbacker Electric Guitars*. Backbeat Books. ISBN 978-0879303297

## Eksterne lenker
* rickenbacker.com 
* notecannons.com
Jasim

**Jasim** (arabisk جاسم, også transkribert **Jassem**) er en liten by i Izra-distriktet i guvernementet Dar'a sør i Syria. Den ligger 41 kilometer nord for Dar'a og nær byene Nawa i sør, Kafr Shams i nord, Inkhil i nordøøst og al-Harra i nordvest. Ifølge Statistisk sentralbyrå i Syria hadde Jasim et folketall på 31&nbsp;683 i 2004.

## Historie
Under Østromerriket var Jasim sete for en monofysittisk kirke i 570. Den ble kontrollert og befolket av ghassinidearabere, et vasallkongedømme under Østromerriket. Det var fem kloster knytter til monofysittismen i byen. Ghassanidekongen Nu'man var gravlagd mellom Jasim og nærliggende Tubna. 

Den arabiske historiker fra 900-tallet al-Masudi skrev at Jasim hørte til Damaskus og lå «mellom Damaskus og provinsen Jordan, i et distrikt kalt al-Khaulan. Jasim ligger noen kilometer fra al-Jabiya, og fra området Nawa, der beitelandet Job ligger». 

Jasim ble skildret av den reisende syriske geografen Yaqut al-Hamawi tidlig på 1200-tallet under ajjubidedynastiet. Al-Hamawi skrev at byen var oppkalt etter «Jasim, sønn av Irem ibn Sam (Shem) ibn Nuh (Noa) på den tid da Babeltårnet ble ødelagt.» Han skrev videre at Jasim var en by i provinsen Damaskus langs hovedveien til Tabbariyah.

I 1596 var Jasim oppført i osmanske skattelister i Jaydur *[[nahiya]]* i Hauran qada. Den hadde en helt muslimsk befolkning som bestod av 28 husholdninger og 14 ungkarer. Skattene ble betalt for hvete, bygg og sommeravlinger. 

Mange av innbyggerne i nærliggende al-Harra kom fra Jasim. Byen er hjemstedet til den arabiske al-Halqiyyin-stammen. Den arabiske sosialistlederen Akram al-Hawrani (1911–1996) kom fra denne folkestammen. I 1870-årene noterte Palestine Exploration Fund seg at Jasim var en av de største landsbyene i regionen med 1&nbsp;000 innbyggere fordelt på 215 hytter. The Fund rapporterte om flere antikke ruiner, blant annet steinkors fra bysantinsk tid.

### Den syriske borgerkrigen
Jasim var en av de første byene som deltok i de omfattende demonstrasjonere under det syriske opprøret mot regjeringen den 18. mars 2011. Under borgerkrigen ødela den islamittiske opposisjonen en statue av den arabiske abbaside-dikteren Abu Tammam som var reist i Jasim.

## Litteratur
*
*
*
*
*''

## Referanser
Resonatorgitar

**Resonatorgitarer** er en videreutvikling av den akustiske gitaren, og blant annet et resultat av behovet for en gitar som laget mer lyd på en tid hvor det ikke var aktuelt å forsterke den elektrisk. Gitartypen begynte å få fotfeste i brassband på 20- og 30-tallet, og ble etter hvert et vanlig instrument innen bluegrass og blues.

## Beskrivelse
Lyden lages ved at lokket, gitarens *soundboard*, er byttet ut med metallkjegler som mottar vibrasjoner fra broen, og sender den tilbake forsterket og med en umiskjennelig klang som er lagt til av metallet. Gitaren produseres som *square neck* og *round neck*, hvor førstnevnte er formet for å ligge i fanget mens man spiller (*lap style*), og den runde halsen er formet for vanlig spilling. På begge typene er det også vanlig å heve strengene slik at man kan bruke en teknikk som *slide*, som gir en glissandoeffekt som er typisk for typisk for gitartypen.

Dobrogitarer er opprinnelig et bestemt merke, men har hatt så store markedsandeler at «dobrogitar» i dagligtale er synonymt med resonatorgitar.

## Se også
* George Beauchamp
* National String Instrument Corporation

## Referanser


## Eksterne lenker
* How Resonator Guitars Work, nettstedet *gibson.com*
Al-Mansur

**Abū Jaʿfar ʿAbd Allāh ibn Muhammad ibn ʿAlī al-Mansūr** (arabisk: ابو جعفر عبدالله ابن محمد المنصور; også kjent under skrivemåten **Almanzor**, født muligens i august 714 i al-Humaima øst for Jordanelven, død 7. oktober 775 ved Biʾr Maimūn) var den abbasidiske kalifen av islam som regjerte fra 754 til 775. Han grunnla Bagdad i år 762, og innrettet i 768 byen som sin residensby.

## Liv og virke
### Bakgrunn
Al-Mansur var bror til grunnleggeren av abbasidedynastiet, As-Saffah. Hans far, Muhammad, ble sagt å være oldebarn av Abbas ibn Abd al-Muttalib, som var Mohammads yngste onkel; hans mor Sallama var - ifølge det marokkanske 13o0-talls historieverk Rawd al-Qirtas - en berverkvinne gitt til hans far.

### Kalif
Al-Mansur var en dynamisk hersker som baserte sin makt på islamsk teokratisk ideologi. Han bygde opp offentlig forvaltning og fremmet økonomisk blomstring.

I begynnelsen av sin regjering var han tvunget til å kjempe mot såvel alidiske pretendenter som mot sin egen onkel (farbror). Hans felttog i Armenia, Sicilia og Kappadokia hadde lite fremgangg, men deler av India ble erobret. Spania gikk helt tapt til umayyadene.

Han døde underveis til Mekka på hajjreise ved Biʾr Maimūn, etter et fall fra sin hest.

Han ble gravlagt et sted langs veien, i en av hundrevis av graver som ble gravd for å skjule levningene fra umayyadene.

Han ble etterfulgt av sin sønn al-Mahdi.

## Referanser


## Kilder
* *[[Nationalencyklopedin]]*, CD-utgåvan 2000
Ajaxparken

**Ajaxparken** er en liten lekeplass som ligger rett bak Aftenblad-bygget, like nedenfor Petri-kirken på Nytorget i Stavanger.
Parken ble utformet av Øystein Bekkevold, som vant kommunens idékonkurranse "Lek i sentrum". Parken, som blant annet inneholder en tiger, en hai og en 6,5 meter høy sjiraff, hadde offisiell åpning 8. desember 2012.

## Referanser
Hereswith

**Hereswith** er et gammelengelsk kvinnenavn.

## Etymologi
Navneleddet *here* har opprinnelse i urgermanske **harja-*, «hær». Den norrøne formen av leddet er *herr*.
Navneleddet *swith* har opprinnelse i gotiske *swinþs*,  «sterk». Norrøne former av navneleddet er *svinnr* og *sviðr*.

## Utbredelse
*Hereswith* var et populært kvinnenavn i England fra 600-tallet til 700-tallet.

## Kjente personer med navnet
Personene i listen er ordnet kronologisk etter fødselsår.
*Hereswith av Northumbria (600-tallet), mulig dronning av East Anglia og nonne

## Referanser


## Eksterne lenker
Haukbø

**Haukbø** var en norsk kongsgård i Ranrike (dagens Båhuslen) i middelalderen. Gårdsnavnet er kjent som en av den norske kongen Olav Kyrres kongsgårder. Ifølge både Olav Kyrres saga i Snorres Heimskringla og sagaene Fagerskinna, Morkinskinna og Ågrip, var det på Haukbø Olav døde i 1093.

Navnformen «Haukabø» brukes i Fagerskinna. I Morkinskinna og Ågrip (norrøne versjoner) brukes henholdsvis formene «Havcstaþom» (Haukstad) og «Haucba/r» (Haukbøyr). 

## Referanser


## Litteratur
*Fagerskinna, oversatt av Edvard Eikill. Saga Bok, Stavanger 2008
*Morkinskinna, pergamentsbog fra første halvdel af det trettende aarhundre. Utgitt av C. R Unger, B. M Bentzens bogtrykkeri, Christiania 1867
*Snorre Sturlasson, Norges Kongesagaer, oversatt av Anne Holtsmark og Didrik Arup Seip, Gyldendal norsk forlag, Oslo 1979
*Ágrip af Nóregs konunga sögum. I: Fornmanna sögur, volum I. Konungliga norræna forfreda felags, Kaupmannahøfn 1835
Gespenster (film fra 1918)

***Gespenster*** er en østerriksk-ungarsk film fra 1918, regissert av Otto Kreisler. Han skrev også manuset, som bygger på Henrik Ibsens skuespill *[[Gengangere]]* fra 1881.

*Gespenster* hadde premiere i Wien 15. mars 1918.

## Handling
Ved et stort gods ved en fjord på Vestlandet: Chamberlain Alving har giftet seg med Helene, men han ligger også med en rekke andre kvinner. Han ligger blant annet med deres kammerpike Regine, og gjør henne gravid. 

Hans kone, Helene Alving, fikk deretter sønnen Oswald, som hun snart adopterte vekk. Barnet har nå blitt en ung mann som, etter Alvings død, reiser til Paris for å studere. 

## Rolleliste (i utvalg)
* Anton Edthofer - *Osvald*
* Erika Wagner - *Fru Alving*
* Karl Ehmann - *Pastor Manders* 
* Karl Baumgarten - ''Snekker Engstrand

## Eksterne lenker
*
MAX (operativsystem)

**Madrid Linux**, eller **MAX**, er en Linux-distribusjon som er basert på Ubuntu. Den blir sponset av utdanningskontoret i den autonome regionen Madrid, som har installert den på datamaskiner i skolene. MAX er brukt i undervisningen og har en stor mengde læreprogrammer, i tillegg til vanlige skrivebordsprogrammer.

Distribusjonen benytter skrivebordsmiljøet GNOME og Xfce og er tilgjengelig i utgaver for x86-32 og x86-64.

Versjon 1.1 ble lansert 27. mai 2004. Siste versjon er 7.5 som ble lansert 22. mai 2014.
Tone Rasmussen

**Tone Rasmussen** (født 1. april 1968) er en norsk tidligere padler som konkurrerte i kajakk flatvann. 

Hun representerte Norge i Sommer-OL 1992, der hun ble slått ut i semifinalen. 

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk
* Norgesmesterskapet i firerkajakk

## Eksterne lenker
*
Black Francis

**Charles Michael Kittridge Thompson IV** (født 1965 i Boston), kjent som **Black Francis** og **Frank Black**, er gitarist, sanger og låtskriver i Pixies, på soloutgivelser og på diverse samarbeidsprosjekter.

## Pixies
Black Francis stiftet Pixies i 1985 og signerte snart med det store, britiske plateselskapet 4AD. Bandets utgivelser fikk stor innflytelse på oppblomstringen av alternativ rock i årene som fulgte. Pixies ble oppløst i 1993, men gjenforent ved flere anledninger, i 2014 med albumutgivelsen *Indie Cindy* som resultat av oppsamlede EP-utgivelser.

## Andre prosjekter
Thompson har gitt ut plater både som Frank Black, Black Francis og Frank Black and the Catholics. Han ga i 1991 ut en innspilling fra BBC i samarbeid med John Peel, *The John Peel Session*, sammen med det skotske bandet Teenage Fanclub.

I 2009 ga han ut albumet *Petit Fours* under bandnavnet Grand Duchy sammen med sin kone Violet Clark, og fulgte den opp med *Let the People Speak* i 2012.

## Diskografi
### Pixies
* *Surfer Rosa* (1988)
* *Doolittle* (1989)
* *Bossanova* (1990)
* *Trompe le Monde* (1991)
* *Indie Cindy* (2014)

### Sammen med Teenage Fanclub
* *The John Peel Session* (1991)

### Frank Black
* *Frank Black* (1993)
* *Teenager of the Year* (1994)
* *The Cult of Ray 39* (1996)
* *Frank Black Francis* (2004)
* *Honeycomb* (2005)
* *Fast Man Raider Man* (2006)
* *Christmass* (2006)

### Frank Black and the Catholics
* *Frank Black and the Catholics* (1998)
* *Pistolero* (1999)
* *Dog in the Sand* (2001)
* *Black Letter Days* (2002)
* *Devil's Workshop* (2002)
* *Show Me Your Tears* (2003)

### Black Francis
* *Bluefinger* (2007)
* *Svn Fngrs EP* (2008)
* *The Golem* (2010)
* *NonStopErotik* (2010)
* *Abbabubba* (2011)

### Grand Duchy
* *Petit Fours* (2009)
* *Let the People Speak* (2012)

### Sammen med Reid Paley
* *Paley & Francis* (2011)

## Referanser


## Eksterne lenker
* 
* 
* 
*
Nina Bergsvik

**Nina Bergsvik** (født 21. juli 1973) er en norsk tidligere padler som konkurrerte i kajakk flatvann. 

Hun representerte landet sitt under Sommer-OL 1992, der hennes beste resultat var semifinaleplass. 

## Referanser


## Eksterne lenker
*
Anne Wahl

**Anne Wahl** (født 25. august 1953) er en norsk padler som konkurrerte i kajakk flatvann. 

Hun representerte landet sitt under Sommer-OL 1984, der hennes beste resultat var en 6.-plass. 

## Eksterne lenker
*
Flemming Rose

**Flemming Rose** (født 1958) er en dansk forfatter, journalist og utenriksredaktør i Morgenavisen Jyllands-Posten. Han er kjent som mannen som stod bak avisens publisering av Muhammedkarikaturene og forfatter av den ledsagende artikkelen. Rose var på dette tidspunktet kulturredaktør i avisen.

## Bakgrunn og karriere
Flemming Rose har studert russisk og litteratur ved Københavns Universitet.

Han har arbeidet for Berlingske Tidende som:
* korrespondent i Moskva (1990–1996)
* korrespondent i Washington D.C. (1996–1999)

Han har arbeidet for Jyllands-Posten som:
* korrespondent i Moskva (1999–2004)
* kulturredaktør (2004–2010) (avløste Sven Bedsted)
* utenriksredaktør (2010–2015)

Siden 2017 har han vært ansatt som seniorforsker ved Cato Institute, hvor han særlig fokuserer på ytringsfrihet.

Etter krisen etter Muhammed-publiseringen reiste Flemming Rose rundt i USA hvor han bl.a intervjuet Francis Fukuyama, Bill Kristol, Richard Perle og Bernard Lewis. Intervjuene ble blant annet publisert i New York Times og Jyllands-Posten og kom siden i Roses bok *Amerikanske stemmer*.

## Priser og utmerkelser
Den 27. mars 2007 mottok Flemming Rose Trykkefrihedsselskabets journalistpris, *Sappho-prisen*.

Den 19. mars 2015 mottok han Publicistklubbens Publicistprisen 2015.

Den 30. august 2015 besluttet styret i Fritt Ord å tildele Rose Fritt Ords Honnør. Prisen var på  norske kroner.

## Referanser
Ukjent mann

***Ukjent mann*** er en norsk svart-hvitt kriminalfilm fra 1951 regissert av danske Astrid Henning-Jensen, som også skrev manuset. Det er basert på Arthur Omres roman *Flukten* fra 1936. Hovedrollen spilles av Alfred Maurstad.

Utendørsopptakene, som utgjør cirka 90 % av filmen, er gjort i Åndalsnes, Bergen og København.

## Handling
Erik Dahl, som er dømt for smugling, flykter fra fengselet og oppsøker sin kone. Hun bryter med ham, fordi han ikke vil sone sin straff. Dahl får likevel møte sin sønn på sirkus dagen etter. Politiet kjenner ham igjen, og han må flykte. Dahl oppsøker sin gamle venn blikkenslager Jensen, som har oppbevart en del penger for ham. Deretter klarer Dahl å flykte fra byen. Han ferdes en tid i skogen, men føler seg alltid truet, trass i farget hår og anleggelse av bart. Etter hvert blir han modigere, tar en kystbåt og møter Tone. Hun går av i en kystby og han følger etter henne. Dahl tar inn på det lokale hotellet, hvor han skriver seg inn som fiskehandler. Snart tror hele byen at han har kommet dit for å starte fiskeforretning. Josefsen, som har drevet en slik forretning før, tilbyr ham kompaniskap. Forretningen går strålende, og når de får tilbud om eksport av ål til Danmark, tar Dahl sjansen alene. Dette gjør han fordi han blant annet kan skaffe seg et falskt pass i København. Tone treffer ham i København der de har noen deilige dager sammen. De reiser hjem og stedets politimann oppdager at Dahl er ettersøkt. Han flykter til Bergen for å se sin sønn for siste gang innen han skal reise til utlandet, men politiet har hele tiden hatt familien under oppsikt og anholder ham.

## Rolleliste (i utvalg)
* Alfred Maurstad - Erik (Berg) Dahl 
* Urda Arneberg - Tone
* Jørn Ording - Josefsen 
* Helen Brinchmann - Mona Dahl
* Lulu Ziegler - Kabaretsangerinnen
* Preben Neergaard - Kelneren
* Lars Henning-Jensen - Knut

## Eksterne lenker
*
Klekkefjellet naturreservat

**Klekkefjellet naturreservat** ligger øst for Budor nord i Løten kommune i Innlandet. Reservatet ble opprettet i 1993 «for å bevare et forholdsvis lite menneskepåvirket barskogområde som viser et godt tverrsnitt av skogsamfunn og myrtyper».

Skogen er typisk fjellnær (subalpin) barskog med glissen tresetting, og trærne vokser sent. Det er funnet 260 år gammel gran og 390 år gammel furu i området.

## Referanser
Wenche Lægraid

**Wenche Lægraid** (født 4. mars 1965) er en norsk tidligere padler som konkurrerte i kajakk flatvann. 

Hun representerte Norge under Sommer-OL i 1984, der hennes beste resultat var en sjetteplass. 

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk

## Eksterne lenker
*
Sangen om den røde rubin (film)

***Sangen om den røde rubin*** (originaltittel: **) er en dansk erotisk dramakomedie fra 1970 regissert av Annelise Meineche. Filmen bygde på Agnar Mykles kontroversielle roman *[[Sangen om den røde rubin]]*, fra 1956. Den henter også materiale fra Mykles tidligere roman *[[Lasso rundt fru Luna]]* (1954). 

## Om filmen
I filmatiseringen er handlingen flyttet fra slutten av 1940-tallet til *«samtiden»*. Det kommer ikke klart fram om historien fremdeles finner sted i Norge. Romanens politiske aspekter er så godt som helt borte. Filmen konsentrerer seg om sexscener, som ikke er så frimodige som i filmen *[[Uten en tråd (film)|Uten en tråd]]*.

### Mottakelse
Alle anmeldere var kritiske. Mange betegnet filmen som et *«pinlig makkverk»*, men trakk et stort publikum på kino, inkludert Norge - der den slapp ubeskåret gjennom sensuren.

Agnar Mykle raste over filmen. Han kalte den vandalisme mot hans bok og oppfordret til åndelig krig mot Danmark.

## Rolleliste (i utvalg)
*Ole Søltoft - *Ask* 
*Elin Reimer - *Moren*
*Paul Hagen - *Faren*
*Bjørn Møller - *Balder, Asks lillebror*
*Ghita Nørby - *Embla*
*Poul Bundgaard - *Jesper* 
*Tove Maës - *Maja* 
*Lotte Horne - *Gunhild* 
*Ellen Staal - *Tora*
*Karl Stegger - *Rektoren*

## Referanser


## Eksterne lenker
*
Marine royale canadienne

**Marine royale canadienne** (fransk) eller **Royal Canadian Navy** (engelsk) er den maritime gren av Canadas væpnede styrker. Flåten opererer omkring 33 krigsskip samt adskillige støttefartøyer og har 8&nbsp;500 militært ansatte, 5&nbsp;100 reservister og 5&nbsp;300 sivilt ansatte. Den nåværende sjef for marinestaben er viseadmiral Paul Maddison.

Flåten ble grunnlagt i 1910 og ble underlagt det canadiske forsvarsministeriet i 1923. I 1968 ble flåten sammenlagt med armeen og flyvåpenet for således å danne et enhetsvern. Igjennom tiden har flåten gjort tjeneste i første og annen verdenskrig, Koreakrigen, Gulfkrigen og krigen mot terror samt adskillige av FNs fredsbevarende og -skapende operasjoner samt et stort antall NATO-operasjoner.

## Referanser


## Eksterne lenker
* 
* ReadyAyeReady.com: 100 years of the Canadian navy
UberStudent

**UberStudent** er en Linux-distribusjon som er basert på Ubuntu. Den blir brukt på datamaskiner i skolene og har en stor mengde læreprogrammer, i tillegg til vanlige skrivebordsprogrammer.

Distribusjonen benytter skrivebordsmiljøet LXDE og Xfce og er tilgjengelig i utgaver for x86-32 og x86-64.

Første versjon ble lansert 15. juli 2010. Siste versjon er 4.1 som ble lansert 16. januar 2015. 

## Eksterne lenker
*
Zorin OS

**Zorin OS** er et operativsystem og en Linuxdistribusjon som er basert på Ubuntu. Den blir brukt på datamaskiner i skolene og har en stor mengde læreprogrammer, i tillegg til vanlige skrivebordsprogrammer. Den har et grafisk brukergrensesnitt som ligner på Microsoft Windows og har som formål å tilby en lett overgang for Windows-brukere.

Distribusjonen benytter skrivebordsmiljøene GNOME og LXDE og er tilgjengelig i utgaver for x86-32 og x86-64.

Første versjon ble lansert 1. juli 2009.

## Versionshistorikk

## Referanser

## Eksterne lenker
*
Christian Frederiksen

**Christian Wigø Frederiksen** (født 31. januar 1965) er en dansk-norsk tidligere padler som konkurrerte i kajakk flatvann.

Han representerte Danmark under tre OL, samt Norge under Sommer-OL 2000 der hans beste resultat var en sølvmedalje i 1992. Han vant også seks gull i VM som dansk utøver.

## Eksterne lenker
*
Svein Egil Solvang

**Svein Egil Solvang** (født 1. mai 1968) er en norsk tidligere padler som konkurrerte i kajakk flatvann. 

Han representerte landet sitt under Sommer-OL 1988, der hans beste resultat var en 8.-plass. 

## Referanser


## Eksterne lenker
*
EM i curling 2015

**Curling-EM 2015** ble arrangert i Esbjerg i Danmark fra 20. til 28. november. A-mesterskapet gikk i Granly Hockey Arena, mens B-mesterskapet gikk i Curlinghallen.

## A-mesterskapet
### Kvinner

#### Lag
* - * = Skip
* - ** = Vise Skip

#### Innledende runde

**Resultater**

**Tabell**

#### Sluttspill

#### Resultat etter sluttspillet

### Menn
#### Lag
* - * Skip
* - ** Vise Skip

#### Innledende runde

**Resultater**

**Tabell**

#### Sluttspill

#### Resultat etter sluttspillet

## Eksterne lenker
Offisiell hjemmeside
Stian Omenås

**Stian Omenås** (født 5. mai 1981 i Norddal, Sunnmøre) er en norsk jazzmusiker (trompet), dirigent og komponist fra Valldal. Han er kjent som leder av sitt eget band **Stian Around a Hill Quartet**, og fra samarbeider med musikere som Kenny Wheeler, Petter Wettre, Odd Riisnæs, Thomas Johansson, Hayden Powell, Jacob Young, Jan Gunnar Hoff, Mats Eilertsen, Erik Nylander, Rob Waring, Roger Johansen og Tore Johansen.

## Karriere
Omenås fikk sin utdannelse som jazztrompetist, trompetlærer og komponist på jazzlinja ved Trondheim musikkonservatorium, men holder nå til i Oslo. Han er inspirert av folk som Miles Davis, Stravinskij, Bartok, Messiaen, Bach, Ligeti, Tom Waits, Björk og Thomas Dybdahl, og holder nå (2013) på med prosjekter som Stian Omenås Ensemble, Kilombo, Marita Røstad Band, Astrid E. Pedersen Ensamble, Bungalow, Miles Davis Tribute, Circulez med Louis Sclavis, og et soloprosjekt.

Albumet *Klangkammer 1* (2012) som han gav ut med musikkprosjektett Klangkammer, har med musikerne Mats Eilertsen (bass), Erik Nylander (trommer) og Rob Waring (vibrafon).

## Diskografi

;Within Stian Around A Hill Quartet
* 2009: *Lille Stille* (AIM Sound City)
* 2011: *Alle Skal Få* (Atterklang)

;Within Parallax
* 2010: *Live in the UK* (FMR Records)
* 2012: *Krutthuset* (Pling Music)

;Within Klangkammer
* 2012: *Klangkammer 1* (NorCD)

## Referanser



## Eksterne lenker
* 
*
Arne Johan Almeland

**Arne Johan Almeland** (født 19. februar 1965) er en norsk tidligere padler som konkurrerte i kajakk flatvann. 

Han representerte Norge under Sommer-OL 1988, der hans beste resultat var en semifinaleplass. 

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk
* Norgesmesterskapet i firerkajakk

## Eksterne lenker
* Profil på padling.juul.no
*
Robert Rozanski

**Robert Rozanski** (født 1961) er en polsk-norsk tidligere padler som konkurrerte i kajakk flatvann. 

Han kom opprinnelig fra Polen, men flyttet til Norge i 1977. Etter to års karantene kunne han begynne å representere Norge i internasjonale mesterskap. Han deltok for Norge under Sommer-OL 1984, der hans beste resultat var en 8.-plass.

## Referanser




## Eksterne lenker
*
Eddie Kalleklev

**Eddie Kalleklev** (født 25. juni 1957) er en norsk tidligere padler som konkurrerte i kajakk flatvann. I løpet av idrettskarrieren mottok han to kongepokaler; i 1983 for sin prestasjon på distansen 1000 meter i klassen K1, og i 1985 for resultatet på distansen 10000 i klassen K1. 

## Kajakkpadler
Han var kvalifisert til Sommer-OL 1980, som Norge boikottet i likhet med de fleste andre idrettsnasjoner som ville markere sin protest mot vertslandet Sovjetunionens invasjon av Afghanistan i romjulen 1979. Kalleklev deltok i Sommer-OL 1984, med en semifinaleplass som beste resultat. 

Han oppnådde en sjuende plass i VM i klassen K2 på distansen 500 meter i 1981, og en 8 plass i klasse K2 i VM i 1982. Han deltok i til sammen ni verdensmesterskap fra 1978 til 1986. 

Han vant kongepokalen i 1983 og 1985.

## Annet
Han har også drevet aktiv innen friidrett og svømming. Han studerte ved Norges idrettshøyskole fra 1982 til 1985, og ble i 2010 kåret til tidenes idrettsutøver fra Bergen, på bakgrunn av sin oppvekst i Laksevåg.

## Referanser


## Eksterne lenker
*
Årkjølen naturreservat

**Årkjølen naturreservat** ligger helt øst i Stange kommune og nord i Nord-Odal kommune i Innlandet. Reservatet ble opprettet i 1993 for å bevare et høytliggende, lite hogstpåvirket barskogområde.

Skogen vokser på næringsfattig grunn, og her er mye gammelskog med både tørre trær og nedfall.

## Referanser
Knarren

**Knarren** er en ås på sørsiden av Flåvatn i Telemark fylke. Toppen danner grensepunkt mellom kommunene Nome, Nissedal og Drangedal. Knarren har en høyde på 749,45 meter over havet og er det høyeste punktet i Nome.

## Referanser
Magnus Weggesrud

**Magnus Weggesrud** (født 10. november 1990) er en norsk politiker (Sp).

Weggesrud er oppvokst i Sigdal, men bor i Hokksund, Øvre Eiker. Han er utdannet grunnskolelærer ved Høgskolen i Buskerud 2010-2014.

Weggesrud var medlem av sentralstyret i Senterungdommen 2012–2018. Fra 2015-2016 var han organisasatorisk nestleder og politisk nestleder 2016-2018. Gjennom tiden i Senterungdommen ledet han arbeidet med å utarbeide ny jordbrukspolitisk plattform og ideologisk manifest.  Han har i tillegg hatt flere verv i Buskerud Senterungdom.

Han var 2. vararepresentant til Stortinget i perioden 2017–2021. 

### Som lokalpolitiker
* 2007–2011: Medlem av Ungdområdet i Sigdal.
* 2015–2019: Medlem av kommunestyret i Nedre Eiker, gruppeleder og nestleder i kontrollutvalget.
* 2015–2019: 2. vararepresentant til fylkestinget i Buskerud.
* 2019–2023: Fylkestingsrepresentant i Viken og medlem av komité for utdanning (2019–2022) og komité for finans, klima og administrasjon (2022–2023). Parlamentarisk nestleder i Senterpartiets fylkestingsgruppe.
* 2023–: Fylkestingsrepresentant i Buskerud og Senterpartiets gruppeleder. Sitter i Fylkesutvalget og Hovedutvalg for Opplæring.
* 2023–: Kommunestyrepresentant i Øvre Eiker. Leder i Kontrollutvalget.

## Referanser


## Eksterne lenker
* 
*   Sentralstyret i Senterungdommen.
Steinkjer Høyre

**Steinkjer Høyre** er partiet Høyres kommuneforening i Steinkjer. I perioden 2023–2027 har Høyre fire representanter i Steinkjer kommunestyre. Christine Agdestein er varaordfører, mens Elin Agdestein er varaordfører i hennes permisjon.

## Historie

Steinkjer Høyre ble etablert som en grunnlovsforening i september 1883. 174 grunnlovsforeninger gikk sammen om å danne partiet Høyre i august 1884. Grunnlovsforeningene opphørte mange steder etter forfatningsstriden, men i de nordtrønderske byene Steinkjer, Levanger og Namsos var det en organisasjonskontinuitet fra grunnlovsforeninger til såkalte moderat-konservative eller moderat-liberale foreninger i 1890-årene.

Høyre hadde ordføreren i flere ganger i bykommunen, sist med Rolf Hanssen mellom 1921 og 1924. I 1945 tapte Odd Wist ordførervalget ved loddtrekning.

Etter kommunesammenslåingen i 1964 har ikke Høyre hatt ordføreren, men flere ganger varaordføreren, sist med Helge Tønne (1980–1988), Brit Tove Welde (1992–1994), Stein Bjørnar Dahl (1994–1995), Tor Erik Jensen (1995–2003), Ida Bruheim Derås (2015–2018), Øystein Bjørnes (2018–2023) (utmeldt fra Høyre i 2021) og Christine Agdestein fra 2023.

## Ledere etter 1970
*Gunnar Vada 1970–1974
*Terje Øvergård 1974–1975
*Knut Kjelsrud 1975–1976
*Olav Sørbø 1976–1977
*Per Øivind Øien 1977–1981
*Kjell Aurstad 1981–1983
*Brit Tove Welde 1983–1987
*Lars Asbjørn Hanssen 1987–1990
*Trond Brattøy 1990–1992
*Per David Lundereng 1992–1994?
*Stein Bjørnar Dahl 1994–1996?
*Tor Erik Jensen 1996–1999
*Leif Røkke 1999–2011
*Evy Bruheim 2011–2015
*Ida Bruheim Derås 2015
*Håvard Steen Moa 2015–2016
*Tor Erik Jensen 2016–2019
*Snorre Gundersen 2019–2021
*Stian Grøtan 2021–d.d.

## Valghistorikk

## Referanser


## Eksterne lenker
*
Storlifjell

**Storlifjell** er et fjell sør for innsjøen Helin, på grensa mellom Vang kommune og Vestre Slidre kommune i Innlandet. Den høyeste toppen, *Gråskarvet*  meter over havet, ligger i Vang. En liten sørlig topp på *Blåkampen*,  meter over havet, danner grensepunkt mellom Vang og Vestre Slidre, og er det høyeste punktet i Vestre Slidre.

## Fotnoter



## Referanser
Hodnafjellet

**Hodnafjellet** er et fjell helt sør på Rennesøy i Rogaland. Den høyeste toppen har også navnet *Rennesøyhornet*. Med sine 233,6 moh. er den det høyeste punktet i kommunen.

Det er fri utsikt i alle himmelretninger fra toppen, hvor det også er montert en kikkert.

## Fotnoter



## Referanser
Maigull

**Maigull** (*Chrysosplenium alternifolium*) er en flerårig urt i sildrefamilien.

Den er lav, noe håret, med trekantede utløpere og vokser ofte i store bestander. De blomstrende skuddene er opprette med spredte blad. Bladene er nyreformete og tannete. Blomstene mangler kronblad, men har lysende gulgrønne støtteblad. Det er fire begerblad, to grifler og åtte pollenbærere. Blomstringstiden er april–juni. Frukten er en kapsel med mange brunrøde frø.

Denne planten vokser på våte og skyggefulle steder i sumpig skog, helst der det er et jevnt vannsig og kalkholdig jord. I Norge er maigull vanlig nord til Nordland og finnes opptil 1240&nbsp;moh.

Maigull deles i tre underarter. Subsp. *alternifolium* er vanlig i det meste av Nord- og Mellom-Europa, men mangler lengst nord, på Island og Færøyene, i Irland, vest i Storbritannia og Frankrike og langs nordsjøkysten i Belgia, Nederland, Tyskland og Danmark. Subsp. *sibiricum* overtar i Sibir, men botanikerne er ikke enige om grensen mellom disse to underartene. Noen mener at grensen går ved Ob i Vest-Sibir, mens andre mener at subsp. *sibiricum* finnes langt vest i europeisk Russland. I Tsjukotka lengst øst i Sibir er det en tredje underart, subsp. *arctomontanum*. Tidligere ble også den nordamerikanske *[[Chrysosplenium iowense]]* regnet som en underart av *Ch.&nbsp;alternifolium*.

## Litteratur
* 
* 
* 
* 

## Eksterne lenker

* 
* Kristins flora – maigull
LOUD

**LOUD**, eller **LCSEE Optimized Ubuntu Distribution**, er en modifisert utgave av Linux-distribusjonen Ubuntu, som er i bruk ved avdelingen for informatikk ved West Virginia University. I tillegg til standard Ubuntu-programvare, vedlikeholder også avdelingen programvare og forskjellige skript som er i bruk innenfor avdelingens klasser.

Distribusjonen benytter skrivebordsmiljøet GNOME og er tilgjengelig i utgaver for x86-32 og x86-64.

Første versjon ble lansert 1. juli 2009. Siste versjon er 9.0 som ble lansert 1. juli 2013.
Hello (Adele)

**«Hello»** er en singel av den britiske artisten og låtskriveren Adele, og den første låten fra hennes tredje studioalbum, *[[25 (Adele-album)|25]]*. Hun skrev sangen sammen med produsenten Greg Kurstin. «Hello» er en soulinspirert pianoballade, og sangteksten utspiller seg som en telefonsamtale med antydninger til nostalgi og anger. Låten fikk god kritikk da den ble utgitt, og ble sammenlignet med Adeles tidligere arbeid. *[[Dagbladet]]* gav sangen terningkast 6, og skrev:

«Hello» ble en populær låt, og kom på førsteplass på hitlistene i 28 land, deriblant den amerikanske ''Billboard'' Hot 100 og norske VG-lista. Den lå på førsteplass på VG-lista i sju uker, den lengste tiden på den norske singellista for 2015. Det ble den første sangen til å bli solgt over 1 million ganger digitalt i løpet av den første uken. Musikkvideoen til sangen ble regissert av Xavier Dolan, og slo Vevo-rekorden om flest avspillinger på det første døgnet. Adele har promotert låten under TV-spesialen *[[Adele at the BBC]]* og under NRJ Music Awards-utdelingen i Frankrike.

I januar 2016 ble musikkvideoen til «Hello» den raskeste videoen til å nå én milliard visninger på YouTube, og slo dermed rekorden til PSY.

## Referanser


## Eksterne lenker
*
Rambergåsen

**Rambergåsen** er en ås midt på Jeløya i Moss kommune i Østfold. Den har en høyde på 140,44 moh. og er derved det høyeste punktet på øya og i hele kommunen.

## Fotnoter



## Referanser
Instant WebKiosk

**Instant WebKiosk** er en tidligere Linux-distribusjon som var basert på Debian. Den er utviklet til bruk i nettkiosker, flerbruker arbeidsstasjoner for internett (kafeer, kontorer, skoler, hotell, sykehus eller biblioteker) eller digital skilting, eller for personlig sikkerhet og privat internett-surfing. 

Siste versjon er IWK/UB 11.3, som ble lansert 10. februar 2014. 

## Referanser

## Eksterne lenker
*
Canaima

**Canaima** er venezuelansk Linux-distribusjon som er basert på Debian. Den oppstod for å dekke behov hos Venezuelas regjering i henhold til presidentresolusjon 3,390, som prioriterer bruken av fri teknologi i det offentlige administrasjon. Den 14. mars 2011 ble Canaima offisielt standard operativsystem for Venezuelas offentlige administrasjon.

Distribusjonen benytter skrivebordsmiljøet GNOME, og er tilgjengelig i utgaver for x86-32, x86-64 og MIPS 64.

Første versjon ble lansert 18. oktober 2007. Siste versjon er 4.0 Kerepakupai, som ble lansert 4. desember 2013. 

## Referanser
Æthelmær

**Æthelmær** er et gammelengelsk mannsnavn.

## Etymologi
Navneleddet *æthel* er dannet av gammelengelske *æthel*, «edel». Den norrøne formen av leddet er *aðal*.
Navneleddet *mær* har opprinnelse i urgermanske **maru-*, «berømt». Den norrøne formen av leddet er *mærr*.

*Ethelmer*, *Æðelmǣr* og *Æthelmære* er andre gammelengelske former av navnet. *Adalmar* og *Athalmar* er gammelhøytyske former og *Ailmær* en norrøn form av navnet.

## Utbredelse
*Æthelmær* var et populært mannsnavn i England fra 900-tallet til 1000-tallet.

## Kjente personer med navnet
Personene i listen er ordnet kronologisk etter fødselsår.
*Æthelmær den kraftige (død 1015), ealdorman av de vestlige provinsene i England
*Æthelmær av Elmham (1000-tallet), biskop av Elmham 
*Æthelmær av Canterbury, (død 1137), engelsk teolog

## Referanser


## Eksterne lenker
OpenMandriva Lx

**OpenMandriva Lx** er en fransk Linuxdistribusjon som er en videreføring og en fork av Mandriva Linux.

Distribusjonen benytter pakkesystemet RPM.org (RPM 4); før versjon 4.0 ble lansert i 2019 benyttet distribusjonen RPM v5. Distribusjonen bruker skrivebordsmiljøet KDE Plasma 5 (KDE Software Compilation 4 før versjon 3.0); det finnes også en alternativ versjon som benytter LXQt.

*OpenMandriva product* ble etablert i mai 2012, etter at Mandriva S.A. gikk konkurs og stanset utviklingen av dets forbrukerprodukt til Mandriva-fellesskapet.

Distribusjonen er tilgjengelig i utgaver for x86-32, x86-64 og ARM.

Første versjon ble lansert 22. november 2013. OpenMandriva Lx 6.0 ble lansert 20. april 2025.

### Versjonshistorikk

 1) De første versjonene av OpenMandriva Lx ble bygd med GCC; fra og med versjon 3.0 er distribusjonen bygd med Clang

## Referanser


## Eksterne lenker
* 
*
Corel Linux

**Corel Linux**, også kalt **Corel LinuxOS** er en tidligere Linux-distribusjon som var basert på Debian. Den ble utviklet av Corel Corporation. Betatestingen begynte 21. september 1999, og første versjon ble lansert 15. november 1999. Den konkurrerte hovedsakelig med Windows 98, Windows 2000 og Mac OS 9. Siste versjon var Second Edition, som ble lansert 15. august 2000. Corel Corporation fjernet likevel ikke hjemmeside *Open Source Development* før i mars 2002.

Distribusjonen benyttet skrivebordsmiljøet KDE, og var tilgjengelig i utgaver for x86-32.

## Referanser
Panama bys metro

**Panama bys metro** (spansk: *Metro de Panamá*) er en undergrunnsbane i Panamas hovedstad Panama by. Den åpna 4. april 2014, etter en byggeperiode på bare tre år og to måneder. Metroen består av éi linje med 14 stasjoner og en lengde på 13,7 km. Den har om lag 200&nbsp;000 passasjerer i døgnet. Konstruksjonen av linje 2 ble påbegynt i 2015. Det er også planlagt ytterligere to linjer. For å kunne frakte deltagermassene på Verdensungdomsdagene, ble strekningen mellom San Miguelito og Corredor Sur med tre mellomstopp midlertidig tatt i bruk fra 18. til 28. januar 2019. 

## Stasjoner
### Linje 1
* San Isidro
* Los Andes
* Pan de Azúcar
* San Miguelito
* Pueblo Nuevo
* 12 de Octubre
* El Ingenio
* Fernández de Córdoba
* Vía Argentina
* Iglesia del Carmen
* Santo Tomás
* Lotería
* 5 de Mayo
* Albrook

## Eksterne lenker
*
Avenida Balboa

**Avenida Balboa** er den viktigste veien i Panama by. Den går langs stillehavskysten gjennom sentrum av byen, og har en lengde på rundt 3,5 kilometer. Den består av tre kjørefelt i hver retning, som enkelte steder er adskilt av parkområder. I øst går den over i motorveien Corredor Sur. Gjennomsnittlig døgntrafikk på Avenida Balboa ligger på rundt 75&nbsp;000 kjøretøy (2015).

Området rundt Avenida Balboa ble totalrenovert i 2009, og er kjent som Cinta Costera. Mellom avenyen og vannkanten går det en kystpromenade. På oversida av avenyen ligger byens finansstrøk, med et stort antall skyskrapere.

Veien er oppkalt etter den spanske oppdageren og conquistadoren Vasco Núñez de Balboa.

## Referanser
Altid ballade

***Altid ballade*** er en dansk dramafilm fra 1955, regissert av en debuterende Gabriel Axel. Filmen er basert på Otto Carlmars manus til filmen *[[Aldri annet enn bråk]]*, som i sin tur bygde på den svenske forfatteren Martha Sandwall-Bergströms roman *[[Aldrig en lugn stund hos Oskarssons]]* (1952).

Sigrid Horne-Rasmussen ble tildelt Bodilprisen for beste kvinnelige hovedrolle for rollen som *Helga Nielsen*.

## Handling
Fabrikkarbeider *Otto Nielsen* og hans hustru *Helga* lever i en toroms leilighet i et trist forstadskvarter i København. De er foreldre til fem barn, og det er ofte vanskelig å makte de daglige utgiftene. Nielsen drømmer om å bygge seg et hus utenfor byen.

## Rolleliste (i utvalg)
*Carl Heger - *Otto Nielsen, fabrikkarbeider* 
*Sigrid Horne-Rasmussen - *Mor Helga* 
*Frode Arne Petersen - *Erik, Nielsens barn* 
*Annie Birgit Garde - *Maja, Nielsens barn* 
*Tove Baltzersen - *Vera, Nielsens barn*
*Niels Jeppe Overgaard - *Leif, Nielsens barn* 
*Ulf Bo Klahn - *Ras, Nielsens barn* 
*Asbjørn Andersen - *Carlsen* 
*Inge-Lise Grue - *Carlsens kone*
*Michael Bartroff - *Olaf, Carlsens sønn* 
*Kai Holm - *Vaktmesteren*

## Referanser


## Eksterne lenker
*
Dreamlinux

**Dreamlinux** var en brasiliansk Linux-distribusjon som var basert på Debian. Den ble lansert både som en Live-CD, en USB-versjon og i en installerbar versjon.

Distribusjonen benyttet skrivebordsmiljøet Xfce og var tilgjengelig i utgaver for x86-32.

Versjon 2.2 ble lansert i 2007. Siste versjon var 5.0, som ble lansert 1. januar 2012. 

## Referanser

## Eksterne lenker
*
Emdebian Grip

**Emdebian Grip** er en tidligere Linux-distribusjon som var basert på Debian. Den hadde programpakker med mindre størrelse og innhold enn Debian, og var derfor mer egnet for innebygde systemer.

Versjon 1.0 ble lansert 14. februar 2009. Siste versjon var 3.1, som ble lansert 15. februar 2013.

## Referanser

## Eksterne lenker
*